Tlasa puso ya kgatello ho ne ho ahilwe makgotla a dinyewe a nang le disebediswa tse betere ditoropong le metseng e hlabolohileng ya mehleng ya ba basweu sepheo e le hore di tle di sebeletse palo e nyenyane ya ba ba basweu empa ka lehlakoreng le leng baahi ba batho ba batsho ba ne ba thuswa tlasa maemo a mabe haholo moo ho se nang disebediswa Makgotleng a dinyewe a Makala le a Nakwana. Ka molao wa kakaretso, makgotla a dinyewe a fuwe matla a nang le moedi mme a sebetsana fela le dinyewe tsa botlokotsebe. Makala a makgotla a dinyewe a thehilwe ho sebetsana fela le dinyewe tsa botlokotsebe. Ho thehwa ha Makala a makgotla a dinyewe a mmalwa makeisheneng a batho ba batsho moo molao o neng o sebetsana fela le botlokotsebe ho sisinya hore botlokotsebe bo etswuwa haholo dibakeng tseo. Makgotla a dinyewe a Nakwana a ne a sebetsa ka mokgwa o jwalo hantle.